**Iktatószám: IV.96-28/2014**

Tárgy: 2015. évi belső ellenőrzésre vonatkozó javaslat és kockázatelemzés bekérés

Tisztel Jegyző Asszony/Jegyző Úr!

A 370/2011. (XII.31.) a költségvetési szervek belső kontrollrendszeréről és belső ellenőrzéséről szóló kormányrendelet 32. §-a értelmében a tárgyévet követő évre vonatkozó belső ellenőrzési tervet társulás esetén minden év november 30-ig el kell készíteni.

A társult önkormányzatok éves ellenőrzési tervének összeállítása az érintett önkormányzatok jegyzői, főjegyzői írásos véleményének figyelembevételével történik.

Kérem, hogy azon települések, melyek 2015-ben a belső ellenőrzési feladatok ellátását társulás útján kívánják ellátni, küldjék meg a Szekszárd és Térsége Önkormányzati Társulás részére **2014. november 20-ig** a 2015. évi belső ellenőrzésre vonatkozó javaslataikat**.**

Azon települések, akik a 2015. évi belső ellenőrzési feladatok ellátását nem társulás útján kívánják ellátni, szíveskedjenek jelezni.

A javaslatok mellé kérem kitöltve küldjék meg a 370/2011. kormányrendelet 29. § -ban és a Szekszárd és Térsége Önkormányzati Társulás Belső Ellenőrzési Kézikönyve IX. mellékletében előírt **kockázatelemzéseket**. A kockázatelemzés elvégzéséhez szükséges nyomtatványt mellékelten megküldöm. A megküldött kockázatelemzések alapján végzem el az értékelést és ez alapján kerül kidolgozásra a 2015. évi belső ellenőrzési terv a Szekszárd és Térsége Önkormányzati Társulásra.

Szekszárd, 2014. november 3.

Köszönettel:

 Gulyás Rita

 Belső ellenőr